**A verseny célja:**

* a pálinka kulturált fogyasztásának népszerűsítése,
* a versenyen résztvevő pálinkák megmérettetése,
* a minőség javítása, a bérfőzetők saját eredményeinek közlésén keresztül,
* a pálinkával kapcsolatos fogyasztói szemlélet pozitív befolyásolása,
* a minőségi pálinkát főzető lakosok és bérfőzdék munkájának elismerése.

**A verseny kiírója rendezője:**

Csákberény Község Önkormányzata, 8073 Csákberény, Hősök tere 41.

**A verseny meghirdetésének köre:**

Elsősorban Fejér megye, de az ország bármely területéről, sőt határon túlról is nevezhetnek.

**Nevezési határidő:** 2020. március 27. péntek, 12.00.

**Nevezési minta:** fajtánként 0,5 liter.

**Nevezési díj:** nevezett pálinkánként, párlatonként 2 500 Ft. Az összeg befizethető számla ellenében személyesen a minták leadásakor, illetve átutalható, a közleményben feltüntetve, hogy pálinkaverseny nevezési díj.

**Nevezési minták átvétele:**

Csákberény Község Önkormányzata, 8073 Csákberény, Hősök tere 41.**,** illetve eljuttatható postán is az önkormányzat fenti címére.

**Nevezési feltételek:**

A nevezési lap hiánytalan és pontos kitöltése, leadása, a szükséges származási igazolások csatolása, beküldése és határidőig a nevezési díj befizetése.

**Magyarországról érkező nevezések esetén:**

- A versenyen a jövedéki adóról és a jövedéki termékek forgalmazásának különös szabályairól szóló 2003. évi CXXVII. Tv. (Jöt. szerinti) és a 2016. évi LXVIII. törvény (a jövedéki adóról) szóló törvények szerinti kereskedelmi pálinkafőzdék, bérfőzetők és magánfőzők egyaránt részt vehetnek a versenyszabályzatban foglaltak elfogadásával, a nevezési lap teljeskörű kitöltésével, egyidejűleg a nevezési díj befizetésével.

- Nevezni kereskedelmi célú főzdéknek az elfogadott, 2008. évi LXXIII. számú pálinka törvényben pálinkának minősülő készítményekkel, míg a bérfőzetőknek és magánfőzetőknek a 2016. évi LXVIII. törvény 3. § (3) 3‒4. és a 19‒21. pontja értelmébenpárlatokkal lehet.

 A versenyeztetett pálinkák és párlatok eredetét, adózott voltát törvényesen igazolni kell.

 **- Kereskedelmi célú főzde:**

Jöt. szerinti szeszfőzde, kereskedő, előírt okmánnyal: a kereskedelmi szeszfőzde engedélyese szabadforgalomba bocsátott, zárjeggyel ellátott, adózott terméket nevezhet, amelynek eredetét, származását a pálinkaverseny rendezőjének nevére kiállított egyszerűsített kísérő okmánnyal (EKO) és zárjeggyel igazolja.

**- Bérfőzető:**

a 2016. évi LXVIII. törvény 3. § (3) 3‒4. értelmében: „3. bérfőzető: az a 18. életévét betöltött gyümölcstermesztő személy, aki a tulajdonában álló gyümölcsből (gyümölcsből származó alapanyagból) állíttat elő bérfőzött párlatot; 4. bérfőzött párlat: adóraktárban a bérfőzető alapanyagából a bérfőzető részére előállított párlat; - Jöt. szerinti bérfőző, a 66. § (6) bekezdésében meghatározott származási igazolvánnyal igazolja az előállított párlat származását.

 **- Magánfőző:**

 a 2016. évi LXVIII. törvény 3. § (3) 19‒21. pontja értelmében: 19. magánfőzés: a párlatnak a magánfőző, több tulajdonostárs magánfőző esetén valamely tulajdonostárs lakóhelyén vagy gyümölcsöse helyén használható, legfeljebb 100 liter űrtartalmú, párlat-előállítás céljára kialakított desztillálóberendezésen a magánfőző által végzett előállítása; 20. magánfőző: az a 18. életévét betöltött gyümölcstermesztő személy, aki tulajdonában álló gyümölccsel, gyümölcsből származó alapanyaggal és párlat készítésére alkalmas, tulajdonában álló desztillálóberendezéssel rendelkezik; 21. párlat: a - nyers párlat kivételével - 2208 20 29, 2208 20 89, 2208 90 33, 2208 90 38, 2208 90 48, - a calvados kivételével - 2208 90 71 KN-kód szerinti termék, továbbá a 2208 90 56 és 2208 90 77 KN-kód szerinti termékek közül a seprőpárlat;” - 2016 előtt előállított párlat esetén a Jöt. szerinti magánfőző a 67/A § (3) szerinti származási igazolvánnyal, illetve/vagy a Jöt. 67/A. § (7) bekezdésében előírt önkormányzati bejelentésről, valamint a párlat után megfizetett adóról kiállított önkormányzati adóhatósági igazolást kell a magánfőzőnek benyújtania. 2016-tól előállított párlat esetén a párlat adójegy meglétét kell igazolni. Párlat adójegy igénylésére csak a lakóhely szerinti önkormányzati adóhatóság által regisztrált magánfőző jogosult. Az önkormányzatnál regisztrált, az az önkormányzati adóhatóság által rendszeresített nyomtatványon bejelentett magánfőzőnek magánfőzés keretében történő párlat előállításához 2016. január 1-től – az előállítást megelőzően – párlat adójegyet kell igényelni, beszerezni a lakóhelye szerint illetékes Nemzeti Adó- és Vámhivatal megyei/fővárosi adó-és vámigazgatóságtól.

A párlat adójegy egy olyan igazoló szelvény, amely adójegyenként egy liter párlat előállítására jogosítja a magánfőzőt. Igazolja egy liter párlat 700 forint jövedéki adótartalmának megfizetését, valamint a magánfőzött párlat eredetét is. Párlat adójegyet csak az a magánfőző igényelhet, aki a desztillálóberendezés megszerzését a tulajdonszerzéstől számított 15 napon belül előzetesen bejelentette a lakóhelye szerinti önkormányzati adóhatóság részére, amely a bejelentésről a teljesítést követő hónap 15. napjáig értesíti az illetékes megyei/fővárosi adó- és vámigazgatóságot. Párlat adójegyeket a vámhatóság kizárólag az önkormányzati adóhatóság értesítését követően tudja kiadni a magánfőző részére. Aki már 2016. január 1. előtt regisztrálta desztillálóberendezését az önkormányzati adóhatóságnál annak nem kell azt megismételnie.

A magánfőzőnek a párlat adójegy igénylés kitöltött formanyomtatványát a lakóhelye szerint illetékes megyei/fővárosi adó- és vámigazgatóság részére kell benyújtani. A formanyomtatvány beszerezhető a NAV megyei/fővárosi adó- és vámigazgatóságainál papír alapon, továbbá letölthető a NAV internetes honlapjáról: http://www.nav.gov.hu/nav/letoltesek/nyomtatvanykitolto\_programok illetve pdf formátumban: http://nav.gov.hu/nav/letoltesek\_egyeb/jovedeki\_nyomtatvanyok A kitöltött igénylés írásban személyesen, postai úton, telefaxon, vagy elektronikus úton az ügyfélkapun keresztül adható be. - A felsorolt okmányok, illetve igazolvány másolati példányát át kell adni a verseny rendezőjének. Az indulók kötelesek feltüntetni a nevezési lapon a pálinkákból rendelkezésre álló mennyiséget hektoliterfokban. A kereskedelmi főzdéknél a palackozott termékeknél a tételazonosító (LOT) számot is. - A bérfőzetők és magánfőzők a vonatkozó jövedéki szabályok szerint nevezhetnek, a versenyszabályzat szerint. A versenyszabályzat elfogadásával a magyarországi nevező nyilatkozik arról is, hogy a minta Magyarországon termett gyümölcsből van, itt cefrézték, főzték, és hozzáadott cukrot nem tartalmaz. - Két személy együttes nevezésére csak magánfőzők esetében van lehetőség, azzal a feltétellel, hogy a bejelentett pálinkafőző-készüléküket együtt vásárolták, regisztrálták, jelentették be és mindketten kiváltották a szükséges párlatjegyeket.

Külföldi nevezések esetén: - Külföldi nevezők esetében a Jöt. rendelkezéseit alapul véve, más Európai Unió tagállami szeszfőzdék, adóraktárak, tagállami kereskedők szabadforgalomba bocsátott párlattal nevezhetnek, amit egyszerűsített kísérőokmánnyal adhatnak át a verseny szervezőjének. Harmadik ország esetében a gazdálkodó árumintaként küldheti el a nevezett párlatot, amelyet a vámkezelésről kiállított okmány igazol. A gazdálkodók által párlatversenyre nevezett minta nem kereskedelmi áruként (árumintaként) behozott terméknek minősül, amelyre a Jöt. 73. § (2) b) pontja alapján nem kell zárjegyet felhelyezni. A tagállami magánszemélyek esetében a 92/83/EGK Irányelv alapján a tagállamok által kialakított nemzeti jövedéki szabályozás az adott tagállam területére vonatkozik. A nevezett külföldi magánszemély köteles nyilatkozni, hogy mindenben megfelel a saját nemzeti jövedéki szabályozásának, s az általa az ottani jogszabály szerinti származási igazolást kell mellékelje a nevezéshez. Import esetében a mintaként történő vámkezelési okmánnyal biztosítható a nevezés származási igazolása.

**Zsűrizés, értékelés:**

**- 2020. március 31. Nevezési számtól függően lehetségesek ettől eltérő napok is.**

**Eredményhirdetés időpontja és helye:** 2020. május 1. péntek,1730 –tól a Csákberényi művelődési házban.

**A verseny színvonalát, és tisztaságát biztosító bizottságok, csoportok:**

* versenyszervező bizottság
* zsűri
* A verseny lebonyolítása jelen szabályzatban rögzítettek szerint történik.
* A verseny kiírója 2020 februárjában a versenyfelhívást és versenyszabályzatot közzéteszi a nevezésre, s annak feltételeire vonatkozóan a <http://www.csakbereny.hu> honlapon, a potenciális versenyzők közvetlen megkeresésével, illetve a Fejér Megyei Hírlapban.

**A zsűri tagjai:**

A bírálatra országosan elismert szakembereket kértünk fel.

A zsűri elnöke Lovassy György okleveles élelmiszeripari mérnök, Pálinka Sommelier, a Destillata és más nemzetközi versenyek magyar zsűritagja, hivatalos pálinka tréner és bíráló, a KOETHE cég hivatalos magyarországi képviselője.

Pucsok Sándor tiszadadai pálinkafőzde, 2014-es, 2016 – os, 2017-es és a 2019-es ongai (Quintessence) pálinkaverseny legjobb versenymintájának tulajdonosa, továbbá több champion díj tulajdonosa, Nyilasi Béla, aki évek óta a pálinkaversenyek „legsikeresebb bérfőzdéje” címet elnyerő pálinkafőzde főzőmestere és Takács László a Quintessence pálinkaverseny rendezője.

**Versenyigazgató:** Pataki Attila

**Tagok:** Pintér Balázs, Németh Lajos, Végh Csaba, ifj Sáfrán András, Beretka Attila

*A verseny előkészítése:*

* Nyilvántartásba veszik, majd titkosított azonosítóval ellátják a beérkezett mintákat. Összegyűjtik a bizonylatokat és nevezési díjakat, ellenőrzik, hogy azok megfelelnek a kiírás feltételeinek.
* Gondoskodni kell arról, hogy a minták teljesem titkosítva legyenek, azokat olyan elzárt helyen tárolják, ahová más nem mehet be.
* A verseny lezárásáig minden szervező köteles az adatokat kizárólag csak a feladata elvégzéséhez használni, kívülálló személy részére kiadott adat, vagy információ büntetőjogi következményeket vonhat maga után!

*A zsűri feladatai:*

* A beküldött pálinkának, illetve gyümölcspárlatnak minősülő mintákat a zsűri érzékszervileg vizsgálja.
* A bírálat során egyénileg értékelnek, majd konszenzusra törekednek a minta értékelésében.
* A zsűri határozza meg, és választja ki az „XI. Csákberényi Pálinkaverseny”
* legjobb gyümölcspálinkája,párlata
* legjobb törkölypálinkája,párlata
* legjobb csákberényi pálinkája,párlata
* legjobb párlata, likőrje címeket.
* javaslatot tesz a különdíjakra, oklevelekre.
* az érzékszervi bírálat lefolytatását a versenyigazgató irányítja.

*Az érzékszervi bírálat lebonyolítása:*

* A verseny kiírásának megfelelően a különböző tételek együtt kerülnek bírálatra, kategória sorrendben.
* Az érzékszervi bírálat időpontja: 2020. március 31.

Odaítélhető díjak:

* **„XI. Csákberényi Pálinkaverseny – 2020 legjobb gyümölcspálinkája, párlata”** cím
* **„XI. Csákberényi Pálinkaverseny – 2020 legjobb törkölypálinkája,párlata”** cím
* **„XI. Csákberényi Pálinkaverseny – 2020 legjobb csákberényi pálinkája,párlata”** cím
* **„XI. Csákberényi Pálinkaverseny – 2020 legjobb párlata, likőrje”** cím
* Arany, ezüst és bronz oklevelek, érmek.
* Esetleges egyéb különdíjak.

**Bírálati kategóriák:**

1. Tiszta gyümölcspárlatok, pálinkák alapanyagainak – fajta megjelöléssel:
2. Almatermésűek:

alma

körte

vilmoskörte

birs, birskörte

1. Bogyósok:

szamóca, földieper

faeper (morus)

málna

szeder

ribiszke

köszméte, egres, (büszke)

1. Csonthéjasok

cseresznye

meggy

kajszibarack

őszibarack

szilva

1. Szőlő – és szőlő eredetű termékek:

szőlő pálinka

szőlő törkölypálinka

seprőpárlat

borpárlat

1. Egyéb gyümölcsök:

naspolya

1. Gyűjtött erdei gyümölcsök és vadon termők:
2. Erdei gyümölcsök:

kökény

som

berkenyék

galagonya

csipkebogyó

bodza

áfonya

homoktövis

1. Vadon termők:

vadmálna

erdei szamóca

vadszeder

vadalma

vadkörte

vadcseresznye

vadmeggy

vadőszibarack

gyalogbodza (borzak)

boróka

egyebek

1. Vegyes pálinkák
2. Egyéb párlatok, likőrök

narancs
banán
kivi
füge
mandarin
sütőtök
sárgadinnye
sárgarépa
egyéb

10. „Életstílus párlatok” (kizárólag a szükséges engedéllyel rendelkező kereskedelmi főzdék számára, magán- és bérfőzetők nem nevezhetnek, az alkategória nevek az okleveleken, mint fantázia nevek sem szerepelhetnek a díjazott tételeknél):

 10.1. Bitters, keserű 10.2. Brandy 10.3. Calvados 10.4. Gin 10.5. Grappa 10.6. Rum 10.7. Slivovitz 10.8. Tequila 10.9. Vodka 10.10. Whisky 10.11. Likőr 10.12. Egyéb életstílus párlatok

11. Zöldség- és egyéb párlatok, geist-ek (kizárólag a szükséges engedéllyel rendelkező kereskedelmi főzdék számára, magán- és bérfőzetők nem nevezhetnek, az alkategória nevek az okleveleken, mint fantázia nevek sem szerepelhetnek a díjazott tételeknél):

 11.1. bodzavirág 11.2. cékla 11.3. kenyér11.4. maláta 11.5. paprika 11.6. paradicsom 11.7. paszternák 11.8. sárgarépa 11.9. sör 11.10. sütőtök 11.11. uborka 11.12. zeller 11.13. egyéb párlatok

Amennyiben a magán- és bérfőzetők olyan főkategóriában (10. és 11.) és azok alkategóriáiban neveznek, melyben a törvény és a jelen versenyszabályzat alapján arra jogosultságuk nincs, az adott nevezett termék a bírálatot megelőzően megsemmisítésre kerül, melyről a nevezést eszközlő személy külön értesítést nem kap.

Csákberény, 2020. február 10.